補史十忠詩 參政行丞相事陸公秀夫
作者：劉壎
朝代：宋

paragraphs: 天地無託足，海天同隰光。
明知復何爲，不忍隳三綱。
祼薦覬少延，謳歌寧遠忘。
或者莒在齊，聊且帝一方。
竭蹶竟委頓，臣謀非不臧。
運去天莫留，力盡心彌强。
終不負吾主，名義天地長。
懷璽隨龍遊，舉室水中央。
斯人文華士，乃爾百鍊剛。
機雲儻通譜，應羞朝洛陽。